Un elicopter s-a prăbușit în Rusia. La bordul aeronavei se aflau 20 de persoane
La bordul elicopterului, care a căzut în regiunea Magadan, se aflau 20 de persoane, a afirmat un purtător de cuvânt al autorităţii ruse a aviaţiei civile Rosaviatsia.
Conform media locale, pasagerii elicopterului erau mineri. Cauza accidentului nu este deocamdată cunoscută.
Potrivit Rosaviaţia, două elicoptere cu personal medical au fost trimise la locul accidentului. Un alt elicopter, de la Ministerul pentru Situaţii de Urgenţă rus, este aşteptat să sosească în scurt timp, a relatat Xinhua.
Agenţia de presă chineză a adăugat că accidentul s-a produs la aproximativ 75 de kilometri de oraşul Evensk.
Operaţiunile de căutare şi salvare sunt însă îngreunate din cauza condiţiilor meteorologice nefavorabile, a precizat purtătorul de cuvânt al autorităţii ruse a aviaţiei civile.